**RECOMANDĂRI PENTRU OBŢINEREA**

**AVIZULUI privind funcţiile publice acordat de către ANFP,**

**în aplicarea prevederilor H.G. nr. 906/2020, modificată şi completată**

Având în vedere:

* prevederile Ordonanţei de urgenţă a Guvernului nr. 4/2021 prin care funcţiile de prefect şi subprefect se transformă în funcţii de demnitate publică şi se înfiintează o funcţie publică din categoria înalţilor funcţionari publici de secretar general,
* prevederile Hotărârii Guvernului nr. 906/2020 pentru punerea în aplicare a unor prevederi ale Ordonanţei de urgenţă a Guvernului nr. 57/2019 privind Codul administrativ, prin care se stabileşte organigrama – cadrul de organizare a instituţiei prefectului;
* publicarea în Monitorul Oficial al României, Partea I nr. 202/1.III.2021 a Hotărârii Guvernului nr. 66/2021  privind modificarea și completarea Hotărârii Guvernului. nr. 906/2020 pentru punerea în aplicare a unor prevederi ale Ordonanţei de urgenţă a Guvernului nr. 57/2019 privind Codul administrativ,

Este necesar ca instituţiile prefectului să solicite Agenţiei Naţionale a Funcţionarilor Publici avizul privind funcţiile publice, **pentru punerea în aplicare a prevederilor Hotărârii Guvernului** **nr. 66/2021.**

Astfel, documentele necesare pentru obţinerea avizului Agenţiei Naţionale a Funcţionarilor Publici, în condiţiile prevăzute la art. 402 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, **sunt următoarele:**

**a)** **adresă de solicitare a avizului Agenţiei, emisă de către conducătorul autorităţii sau instituţiei publice;**

**b)** **proiectul de act administrativ;**

**c)** **referatul de aprobare a proiectului de act administrativ**, prin care se fundamentează stabilirea sau modificarea structurii de funcţii publice, precum şi reorganizarea activităţii autorităţii sau instituţiei publice, cu evidenţierea modificărilor intervenite pentru fiecare funcţie publică în parte şi pe fiecare subdiviziune organizatorică, precum şi cu indicarea temeiului legal aplicabil;

**d)** **proiectul detaliat al structurii organizatorice a autorităţii sau instituţiei publice**;

**e)** **proiectul statului de funcţii** care cuprinde funcţiile identificate prin denumire, clasă, nivelul studiilor, gradul profesional, gradul sau treapta profesională, după caz, cu încadrarea acestora în structura organizatorică a autorităţii ori instituţiei publice, regimul de ocupare a postului şi precizarea titularului, după caz, conform modelului-cadru, prevăzut în anexa care face parte integrantă din prezenta anexă.

Totodată, la elaborarea documentației necesare emiterii avizului de funcții publice, în aplicarea prevederilor Hotărârii Guvernului nr. 906/2020, modificată şi completată, trebuie să aveţi în vedere următoarele:

* funcţiile publice de prefect şi subprefect vor fi stabilite ca funcţii de demnitate publică şi se vor regăsi în proiectul statului de funcţii în coloana nr. 3 - **“Funcţia de demnitate publică”;**
* se va înfiinţa funcţia publică din categoria înalţilor funcţionari publici de secretar general al Instituţiei Prefectului şise va regăsi în proiectul statului de funcţii în coloana nr. 4 - **“Înalt funcţionar public”;** (până la ocuparea funcției publice de secretar general, contrasemnarea ordinelor prefectului se realizează de către conducătorul compartimentului juridic din instituţia prefectului**);**
* structura organizatorică a Instituţiei Prefectului trebuie să respecte organigrama–cadru identificată în anexa nr. 1 din H.G. nr. 66/2021. La reorganizarea instituţiei prefectului se va ţine cont derepartizarea activiţăţilor aşa cum sunt detaliate în legenda la organigrama-cadru. În situaţia în care din denumirea stucturii nu se pot identifica toate activităţile grupate conform legendei mai sus-amintite, este necesar să identificaţi structurile la nivelul cărora se desfăşoară activităţile respective.